INGARUKA ZITERWA N'UBUKI

= Abantu 18% bajya kwa muganga bivuza indwara ziterwa n’isuku nke yo mu kanwa =
Ubushakashatsi bwagaragaje ko koza amenyo ari kimwe mu bintu bititabwaho n'abaturage n’ingeri zitandukanye z’abanyarwanda, bikabaviramo ingaruka zo guhora kwa muganga bagiye kwivuza amenyo cyangwa ururimi n’izindi ndwara zitandura zifata mu kanwa kacu  .Imibare igaragaza ko abantu 131.970 bangana na 18.50% by’abivuje mu mwaka wa 2016 bagiye kwa muganga barwaye indwara z’amenyo (zo mukanwa) n’izindi zifata mu kanywa ziterwa n’umwanda, nk’uko bitangazwa n’Ikigo cy’Igihugu gishinzwe ubuzima,(RBC).Ubushakashatsi bwakozwe n’Ishuri ryigisha ubuvuzi bw’amenyo muri Kaminuza y’u Rwanda, bwagaragaje ko hari abantu benshi bagira imyaka 40 kuzamura bataroza amenyo nibura inshuro imwe mu cyumweri bakoresheje umuti wabugenewe.Ibi bikabaviramo kwangirika ishinya, kuva amaraso mu menyo,mu ishinya cyangwa gucukuka amenyo n’ubundi burwayi butandukanye buterwa n’isuku nkeya.Umuyobozi wungirije w’ishuri ryigisha ubuvuzi bw’amenyo muri Kaminuza y’u Rwanda, Gatarayiha Agnès, avuga ko imyumvire y’abanyarwanda ku bijyanye n’isuku yo mu kanwa ikiri hasi cyane.Muri rusange ngo hejuru ya 50% by’Abanyarwanda ntibakora isuku yo mu kanwa bakoresheje umuti w’amenyo(uburoso).Ikibazo cy’imyumvire ni kimwe mu bituma abanyarwanda batita ku isuku yo mu kanwa, nk’uko umuyobozi w’ishami rishinzwe kuvura indwara zitandura muri RBC, Dr Gilles Ndayisaba, yabivuze.Ati “Iyo turebye abantu baza kwivuza indwara zitandura zo mu kanwa kwa muganga usanga indwara zo mu kanwa ziri mu zivuzwa cyane kuruta izindi […] Izi ndwara n’ubwo zitandura ariko zigira ingaruka mbi ku buzima zirimo no gukuka amenyo imburagihe. Turasaba abanyarwanda guhindura imyumvire bakita ku isuku yo mu kanwa.”Ubukangurambaga bwakozwe na SOS Rwanda mu turere twa Gasabo, Gicumbi na Nyamagabe mu myaka mike ishize bwasize hari abamaze guhindura imyumvire.Umukozi wa SOS Rwanda, Mukabahire Beatha, avuga ko mu bigo by’amashuri abanza n’amashuri y’incuke bakoreyemo basanze abana 44% bafite ibibazo by’indwara zo mu kanwa, kuri ubu abagera kuri 7% gusa akaba aribo basigaranye ibyo bibazo.

Abakora mu rwego rw’ubuzima by’umwihariko abavura indwara z’amenyo no mu kanwa, bavuga ko kugira ubuzima bwiza bihera ku buzima bwo mu kanwa. Ishami ry’Umuryango w’Abibumbye ryita ku buzima (OMS), rigaragaza ko indwara zo mu kanwa zugarije Isi yose, aho mu basaga Miliyari 8 bayituye, muri bo Miliyari 3.5 barwaye izi ndwara (amenyo).Byagarutsweho ku munsi mpuzamahanga wo kwita ku isuku yo mu kanwa kacu, uba buri mwaka tariki ya 20 Werurwe, aho kuri iyi nshuro wari ufite insanganyamatsiko igira iti “A happy mouth, is a happy body” (Mu kanwa hazima ubuzima bwiza).Mu rwego rwo kwizihiza uwo munsi, umuryango ‘Total Blooming life Organization’ ku bufatanye na ‘Rwanda Dental Surgeons Organization’ hamwe n’ishyirahamwe ry’abanyeshuri biga ubuganga benshi ishami ryo kuvura amenyo, bateguye ubukangurambaga bw’iminsi ibiri hagamijwe gushishikariza abatuye mu Karere ka Gasabo, mu Murenge wa Gikomero, kwita ku isuku yo mu kanwa no kwirinda indwara z’amenyo yabo.Ni igikorwa cyitabiriwe n’abaturage benshi bo mu Murenge wa Gikomero w’Akarere ka Gasabo, aho basuzumye indwara zo mu kanwa n’iz’amenyo, bigishwa ku isuku yo mu kanwa ndetse banahabwa umuti wa menyo n’uburoso bisukura amenyo, hakaba haratanzwe ibigera ku 2000.